Japāņu jūra - Vikipēdija

# Japāņu jūra

### Vikipēdijas raksts

Japāņu jūra
Platība: | 978 000 km2
Garums: | km
Platums: | km
Maks. dziļums: | 3 742 m
Valstis un citas teritorijas: | Dienvidkoreja Japāna Krievija Ziemeļkoreja
Lielākās pilsētas: | Kitakjusju Pusana Vladivostoka

Japāņu jūra – Klusajam okeānam piederīga jūra, atrodas starp Japānas salām un Āziju.

Kartes fragments japāņu restorānā Seulā, Korejā. Nosaukums "Japāņu jūra" ir nosvītrots, vietā uzrakstīts "Austrumu jūra" un pievienots komentārs "Piedodiet par kļūdu nosaukumā".

Kaut gan starptautiski šo jūru dēvē par "Japānas jūru" vai "Japāņu jūru", abas Korejas pussalas valstis pret šo nosaukumu iebilst. Dienvidkoreja vēlas, lai tā tiktu saukta par Austrumu jūru, bet Ziemeļkoreja - par Korejas Austrumu jūru - šajā sakarā starp šīm valstīm notiek karstas debates.

Japāņu jūra ir labi norobežota no pārējām jūrām, tajā tikpat kā nav plūdmaiņu. Vidējais dziļums - 1 752 m, ūdens tilpums - 1 630 000 km³, krasta līnijas garums - 7 600 km.

Jūru iedala trīs galvenajos baseinos: Jamato baseins atrodas dienvidaustrumos, Japānas baseins - ziemeļos un Cusimas baseins - dienvidrietumos. Japānas baseins ir dziļākais, Cusimas baseins - seklākais. Austrumu piekrastē kontinentālais šelfs ir samērā plats, bet rietumu piekrastē, jo sevišķi pie Korejas - šaurs, ap 30 km plats.

Caur Korejas šaurumu ieplūst siltā Cusimas straume, Kurosio straumes atzars. Japāņu jūrā tā plūst gar Japānas krastiem, savukārt gar pretējo krastu uz dienvidiem plūst aukstā Limānas straume.

Pēdējā ledus laikmetā, kad jūras līmenis bija zemāks, Japānas jūra bija norobežota, tā bija ezers.

### [izmainīt šo sadaļu] Robežas

Ziemeļos atrodas Tatāru šaurums un Sahalīna, ziemeļrietumos Laperūza šaurums starp Sahalīnu un Hokaido. Austrumos - Hokaido, Honsju salas un Cugaru šaurums starp tām. Dienvidos - Kanmonas šaurums, Kjusju sala un Korejas šaurums ar Cusimas salām. Austrumos - Korejas pussala un Krievijai piederošais Piejūras novads.

### [izmainīt šo sadaļu] Saimnieciskā nozīme

Jūras ziemeļu un dienvidaustrumu daļa ir bagāta ar zivīm. Jūrā atrodas arī derīgie izrakteņi, tai skaitā magnetīta smiltis. Domājams, ka šeit ir arī naftas un dabasgāzes atradnes. Attīstoties Austrumāzijas ekonomikai pieaug Japāņu jūras kā satiksmes ceļa nozīme.

Saturs iegūts no "http://lv.wikipedia.org../../../j/a/p/Jap%C4%81%C5%86u_j%C5%ABra.html"

Kategorijas: Klusais okeāns | Jūras

##### Views

- Raksts
- Diskusija
- Pašreizējā versija

##### Meklēt

##### Citās valodās

- العربية
- Asturianu
- Български
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Galego
- עברית
- Magyar
- Bahasa Indonesia
- Italiano
- 日本語
- 한국어
- Kurdî / كوردی
- Latina
- Lietuvių
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Simple English
- Slovenčina
- Slovenščina
- Српски / Srpski
- Svenska
- Тоҷикӣ
- Türkçe
- Українська
- Tiếng Việt
- 中文
- 古文 / 文言文
- Bân-lâm-gú